***Languria*** er en slekt av biller som ser ut til å være kjent fra alle verdensdeler. De fleste artene lever i tropene. De typisk utseende languriidene er lange, smale og flate, men det finnes også noen undergrupper som er kortere og bredere og ligner sterkt på visse fuktbiller (Cryptophagidae). Languriidenes larver utvikler seg gjerne inne i stenglene på ulike slags urter, og den lange og smale kroppsformen kan være en tilpasning til dette miljøet.

Utseende
--------

Små til middelsstore (1,5 – 10 mm) biller, noe flate, ovale til lange og smale. Underfamilien Toramiinae er små og ganske kort ovale, og ligner sterkt på fuktbiller (Cryptophagidae). Xenoscelinae og særlig Languriinae er lange og smale biller, mer eller mindre parallellsidige. På farge er de ofte svarte med røde flekker eller tegninger, oversiden er oftest blank og ikke påfallende hårete. **Hodet** er nesten like bredt som brystskjoldet, med små, runde, utstående fasettøyne. Antennene er omtrent så lange som hodet og brystskjoldet til sammen, 11-leddete og ender i en tre til fem-leddet kølle. **Brystskjoldet** er mer eller mindre firkantet sett ovenfra, omtrent så langt som bredt, og tydelig punktert. **Dekkvingene** er lange og smale, parallellsidige og blanke, med tydelige punktrekker. **Beina** er temmelig lange, føttene er fem-leddete, og et eller flere av fotleddene er gjerne tolappede. *Zavaljus brunneus*, som forekommer i Norden, er en liten, rødbrun art som ligner en slank fuktbille.

Levevis
-------

Languriidene kan finnes i skogkanter, på blomsterenger, i veikanter og lignende åpne områder. Larvene utvikler seg i stenglene på forskjellige slags urter. De voksne billene kan man finne på blomster, der de spiser pollen, eller på bladene av ulike urter.

Systematisk inndeling
---------------------

 *Languria trifasciata*
Underfamiliene som her er plassert i Languriidae blir ofte plassert i Erotylidae.

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien glans- og flatbiller, Cucujoidea
				+ Familien **Languriidae**
					- Underfamilien Languriinae
						* Stammen Languriini
							+ Slekten ***Languria*** Latreille, 1802
								- *Languria angustata* (Palisot de Beauvois, 1805)
								- *Languria apicventris* Casey
								- *Languria bicolor* (Fabricius, 1798)
								- *Languria californica* Fall, 1901
								- *Languria collaris* LeConte, 1854
								- *Languria convexicollis* Horn, 1868
								- *Languria denticulata* Schaeffer, 1918
								- *Languria discoidea* LeConte, 1854
								- *Languria erythrocephalus* Blatchley, 1924
								- *Languria interstitialis* Casey
								- *Languria irregularis* Casey, 1916
								- *Languria laeta* LeConte, 1854
								- *Languria marginipennis* Schwarz, 1878
								- *Languria mozardi* Latreille, 1807
								- *Languria sanguinicollis* Chevrolat, 1834
								- *Languria taedata* LeConte, 1854
								- *Languria trifasciata* Say, 1823
								- *Languria uhlerii* Horn, 1862

Eksterne lenker
---------------

*Languria mozandi* (nordamerikansk art), fra bugguide.net:. 

* (en) *Languria* i Encyclopedia of Life Rediger på Wikidata

* (en) *Languria* i Global Biodiversity Information Facility Rediger på Wikidata

* (en) *Languria* hos ITIS Rediger på Wikidata

* (en) *Languria* hos NCBI Rediger på Wikidata

* (en) *Kategori:Languria* – bilder, video eller lyd på Wikimedia Commons Rediger på Wikidata

* *Languria* – detaljert informasjon på Wikispecies Rediger på Wikidata